UĞURLA HƏLL EDİLMİŞ BƏZİ MÜRACİƏTLƏR

Bakı mərkəzi üzrə

Məvacib və müavinatlar ödənildi – Sənayə müassisəsində işləmiş və həyatını itirmiş işçinin həyat yoldaşı onun yoldaşına ödənilməli məvacibi və müavinətləri ala bilmədiyindən şikayət etmişdir. Həmin müəssisənin müdiriyyətin verdiyi məlumata görə ödənişlər təmin olundu.

Pensiya yenidən hesablanaraq artırıldı – Vətəndaş pensiyasının yenidən hesablanmamağından narazılığını bildirmişdir. Təşkilatın işə müdaxiləsindən sonra pensiya yenidən hesablanıb artırılmışdır. 

Şəxsiyyət vəsiqələri verildi – Vətəndaş şəxsiyyət vəsiqəsinin ala bilməməyindən şikayət etmişdir. Aldığımız məlumata görə vətəndaşa və ailəsi üzvlərinə şəxsiyyət vəsiqələri çatdırılmışdır.

Vətəndaş hərbi komissarlığında qeydiyyata alındı – Şikayətə baxıldıqdan sonra vətəndaş qeydiyyata alındı.

Cinayət işi başlandı – Vətəndaş qonşunun qanunsuz hərəkətlərinə qarşı polisə müraciət etmiş və tədbir görülmədiyindən şikayət edirdi. Polis şöbəsindən alınan məlumata görə təhqiqat aparılaraq cinayət işi açıldı. 

Ünvanll sosial yardım verildi – Vətəndaş ona ünvanlı sosial yardımın maneələr gətirilərək verilmədiyini iddia edirdi. Təşkilatın işə müdaxiləsindən sonra məsələ öz həllini tapdı. 

Gəncə mərkəzi üzrə

Sənədlər notariat kontorunda təsdiqləndi - Müraciətçi bildirir ki, anası vəfat etdikdən sonra atası notariat qaydada mirası qəbul etmək üçün notariat kontura müraciət edərkən, müraciətçinin atasından rüşvət tələb olunmuşdur. Təşkilatın müdaxiləsindən sonra müraciətçi sənədləri dövlət rüsumlarını ödəyərək, sənədləri notariat konturda təsdiqləndirmişdir.

Daha yaxşı tibbi yardım göstərilmişdir - Müraciətçi bildirdi ki, yol qəzası zamanı ağır xəsarət almış oğluna tibbi yardım üçün müraciətçidən pul tələb olunmuşdur. Müraciətçi hər gün oğlunun müalicə olunduğu palatanın təmizlənməsi üçün xadiməyə 2 mana pul vermək məcburiyyətində qalmışdır. Müdaxilədən sonra müraciətçi yeni bir nəfərlik palataya keçirilmiş, müayinəsi və müalicəsi üçün Bakı şəhərindən həkim dəvət olunmuşdur.

Uşağa doğum şəhadətnaməsi verildi - Şikayət ərizəsində bildirildi ki, yeni doğulmuş uşağına doğum haqqında şəhadətnamənin alınması üçün  VVAQ şöbəsinə müraciət edərkən, ondan 30 AZN rüşvət tələb etmişdirlər. Mərkəzinin  müdaxiləsindən sonra müraciətçi heç bir məbləğ ödəmədən uşağa doğum haqqında şəhadətnamə almışdır.

Alimentin verilməsi təmin olundu – Vətəndaş şikayət edirdi ki, 2008 ci ilin yanvan ayı tarixindən alimentin tutulması haqqında qətnamə qüvvəyə minməsinə baxmayaraq, dəfələrlə müraciət etmiş, lakin aliment ödənilməmiş, məhkəmə icraçıları tərəfindən heç bir cəhd göstərilməmişdir. Mərkəzin müdaxiləsindən sonra aliment müraciətçinin əlilliyə görə aldığı pensiyadan tutulmağa başlanılmışdır.

Məhkəmə qətnaməsi icra olundu – Şikayətə əsasən torpağa mülkiyyətlə bağlı məhkəmənin qətnaməsi icra olunmamışdır. Ədliyyə Nazirliyindən rəsmi cavab yoxdur. Müraciətçi ofisə gələrək, məhkəmə qətnaməsinin icra olunduğu bildirdi.

Lənkəran mərkəzi üzrə

Sənədin verilməsi təmin olundu – Vətəndaşın şikayətinə əsasən Polis Şöbəsindən müvafiq sənəd almaq üçün onu süründürürdülər. Müraciətin nəticəsi olaraq, vətəndaş Şöbəyə dəvət olunmuş, ondan üzr götürülmüş, müvafiq sənədi da almışdır.
Quba mərkəzi üzrə

Müraciətçiyə qərar göndərildi – Vətəndaş müracitə etmişdir ki, Ali Məhkəmə ona qərarı verməkdən boyun qaçırır. Təşkilatın müdaxiləsinin nəticəsi olaraq, vətəndaş şəxsən müraciət edərək qərarın ona göndərildiyin bildirib.
Fermerə yanacaq pulu ayrıldı – Vətəndaş Dövlət proqramı üzrə fermerlərə yanacaq pulu kimi ayrılmış vəsaitin verilməməyindən şikayət etmişdir. Araşdırmanın nəticəsi olaraq bildirilib ki, vətəndaş pulları istədiyi vaxt bələdiyyədən ala bilər.

Yoxlama təyin olunub - Vətəndaşın şikayətinə əsasən hərbi xidmətdə aldığı zədəyə görə sığorta şirkəti sığorta pulun ödəməkdən imtina edirdi. Müraciət edildikdən sonra məktub daxil olub, məsələnin araşdırılması üçün yoxlama təyin olunduğu bildirilib.

Kadastr planı verildi – Vətəndaş onun şəxsi mülkiyyətində olan torpaq sahəsi üçün Kadastr Planının verilməməyindən şikayət edirdi. Mərkəzin müdaxiləsindən sonra vətəndaş şəxsən müraciət edərək sənədin verildiyini bildirib.

Müraciətçi ödənişi düzgün hesablandı – Vətəndaş Azərenerji tərəfindən enerji haqqının düzgün hesablanmamağından narazılığını bildirmişdir. Yenə də Mərkəzin müdaxiləsindən sonra vətəndaş müraciət edərək, ödəmə tələbinin araşdırıldığı və tələb olunan ödəmənin azaldıldığı bildirilib.

Şəki mərkəzi üzrə

Şikayətçinin tələbi öz həllini tapmışdır - Müracıətçı aliment tutulmasına dair məhkəmə əmrinin icra edilmədiyindən şikayət etmişdir. Daxil olan məktuba əsasən məhkəmə əmrinin icrası barədə müraciət rayon məhkəmə icraçıları bölməsinə göndərilib.

Gizir həqiqi hərbi xidmətdən ehtiyata buraxılmışdır - Vətəndaşın iradı növbəti 5 il müddətinə müqavilə imzalamadan “N” saylı hərbi hissəsinə qulluq etməyə göndərildiyindən ibarət idi. Nəticə etibarı ilə AR Müdafiə Nazirinin  30. 04. 2008-ci il tarixli müvafiq əmrinə əsasən  gizir həqiqi hərbi xidmətdən ehtiyata buraxılmışdır

Kompensasiya ödənildi - Vətəndaş şikayət ərizəsində Çernobıl AES-də qəza nəticəsində sağlamlığı pozulmuş şəxs kimi iş illəri üçün istifadə edilməmiş əmək məzuniyyətinə görə kompensasiyasının verilməməyini vurğulamışdır. Təşkilatın müdaxiləsi ona kompensasiya ödənilməsin təmin etmişdir.

� Burada yalnız uğurla həll edilmiş işlərin yalnız bəziləri qeyd olunub. Uğurlu işlərin tam siyahısını əldə etmək üçün 418 11 09 və ya 596 20 38 telefon nömrələri ilə “Şəffaflıq Azərbaycan” İB-yi ilə əlaqə saxlaya bilərsiniz.





